Saya mau tau Hari ini juga merupakan: dari 18 Mac. Jelaskan dalam bahasa melayu

Hari Bendera di Aruba (1976)

37 – Senat Rom membatalkan wasiat Tiberius lalu mengisytiharkan Caligula sebagai maharaja.

1229 - Perang Salib Keenam: Maharaja Suci Rom Frederick II mengisytiharkan dirinya sebagai Raja Jerusalem selepas kematian isterinya.

1241 – Kraków dibinasakan oleh puak Mongol.

1438 - Albert II dari Habsburg menjadi Raja Romawi, pemerintah Jerman di Empayar Suci Rom.

1766 – Revolusi Amerika: Parlimen British menarik balik Akta Setem yang disambut dingin di kalangan jajahan British.

1921 - Perang Poland–Soviet berakhir secara rasmi melalui pemeteraian Perdamaian Riga, menetapkan sempadan di antara Republik Poland dan Rusia Soviet.

1922 - Mahatma Gandhi dipenjarakan selama enam tahun kerana mencetuskan keingkaran awam.

1937 – Perang Saudara Sepanyol: Angkatan Republikan Sepanyol menumpaskan tentera Itali di Pertempuran Guadalajara.

1938 – Mexico memiliknegarakan semua harta minyak milik asing dalam sempadannya.

1944 – Letusan Gunung Vesuvius di Itali mengorbankan 26 orang sambil menyebabkan beribu-ribu orang mengosongkan tempat tinggal.

1959 – Presiden Dwight D. Eisenhower menandatangani rang undang-undang yang membolehkan Hawaii mencapai taraf kenegerian yang dirasmikan pada 21 Ogos.

1965 - Angkasawan Rusia Aleksei Leonov memakai sut angkasa lepas lalu keluar dari kapal angkasa lepas Voskhod 2 (gambar sendat udara dan sut), dengan itu menjadi orang pertama berjalan di angkasa lepas.

1966 - Parti Tindakan Demokratik (DAP) ditubuhkan di Malaysia.

1970 – Lon Nol menggulingkan Putera Norodom Sihanouk dari Kemboja.

1974 – Krisis sekatan minyak: Kebanyakan negara anggota OPEC menamatkan sekatan perdagangan minyak terhadap Amerika Syarikat, Eropah dan Jepun selama lima bulan.

1989 – Di Mesir, mumia berusia 4,400 tahun ditemui berhampiran Piramid Khufu.

2003 – Ejen-ejen FBI menyerbu ibu pejabat korporat HealthSouth Corporation di Birmingham, Alabama untuk menyiasat penipuan korporat besar-besaran yang didalangi oleh para eksekutif tertingginya.

2003 – Bahasa Isyarat British diikitraf sebagai sebuah bahasa sah di United Kingdom.

2011 – Kuar angkasa lepas NASA MESSENGER menjadi kapal angkasa lepas pertama mengorbit Utarid.

2011 – Para pekerja berusaha membendung radiasi selepas satu siri kemalangan loji kuasa nuklear akibat gempa bumi dan tsunami di Jepun.

2012 – Joachim Gauck terpilih sebagai Presiden Jerman.

2012 – Pemandu McLaren-Mercedes Jenson Button memenangi perlumbaan pembukaan Formula Satu musim 2012 Grand Prix Australia.